З А П И С Н И К

 СА 15. САСТАНКА ОПШТИНСКОГ АКТИВА УЧИТЕЉА И НАСТАВНИКА СА

 ИНКЛУЗИВНОМ ОБРАЗОВНОМ ПРАКСОМ

Састанак је одржан 20. 3. 2014. године у просторијама школе „Мирослав Антић“ у Оџацима са почетком у 17 часова са следећим дневним редом:

1. Усвајање записника са 14.састанка Актива
2. Презентовање примера добре инклузиве праксе- професор разредне наставе – Радица Илић, ОШ“Коста Стаменковић“ Српски Милетић
3. Презентовање педагошког профила надареног ученика – професор математике Ивана Антић ОШ“Бора Станковић“ Каравуково
4. Текућа питања

Састанку су присуствовали :

1. Ружа Потурица ОШ „Јожеф Атила“ Богојево
2. Нада Фунтош ОШ „ Бора Станковиц“ Каравуково

3. Богданака Радивојевић, ОШ „Мирослав Антић“ Оџаци

4. Љиљана Спасић ОШ „ Коста Стаменковић“ Српски Милетић

5. Снежана Павковић ОШ „ Коста Стаменковић“ Српски Милетић

6. Радица Илић ОШ „ Коста Стаменковић“ Српски Милетић

7. Ана Стаменковић ОШ „ Коста Стаменковић“ Српски Милетић

8. Гордана Станковић ОШ „ Коста Стаменковић“ Српски Милетић

9. Драгица Копривица ОШ „ Коста Стаменковић“ Српски Милетић

10. Славица Миковић ОШ „ Коста Стаменковић“ Српски Милетић

11. Зорица Манић ОШ „Бора Станковић“ Каравуково

12. Ивана Антић ОШ „Бора Станковић“ Каравуково

13. Снежана Димитријевић ОШ „Бора Станковић“ Каравуково

14. Драгана Букарица - Чичовачки ОШ“Ратко Павловић Ћићко“

15. Јефтић Оливера ОШ „Мирослав Антић“ Оџаци

16. Дејана Миленковић ОШ „Мирослав Антић“ Оџаци

17. Олга Марковић – Денић ОШ „Мирослав Антић“ Оџаци

 АД – 1

 Записник са 14.састанка је прочитан и једногласно усвојен.

АД – 2

 Пример добре праксе изложила је уцитељица Радица Илић , ОШ „Коста Стаменковић“ Српски Милетић.

Педагошки профил и ИОП урађени су 23.12.2014./крај првог полугодишта/

Ученик живи у непотпуној породици са оцем,старијим братом и бабом

Образовни ниво породице је низак и нестимулативан за ученика.

Материјални статус породице је незавидан, једини стални приходи су дечији додатци и социјална помоћ. Ученик је у први разред пошао са вршњацим а, веома је мотивисан за похађање школе,за рад на часу ,воли да црта,да ради на рачунару,редовно похађа продужени боравак,препознаје штампаних слова ћирилице. Има правилан однос према учитељици , а неуме да успостави равноперавну комуникацију са вршњацима.Разуме вербалне инструкције,изговор већине гласова је неправилан,фонд речи сиромашан. Евидентна је тешкоћа у памћењу. Ученик се сам облачи и обува,недовољно води бригу о личним стваримаи школском прибору/ гардероба је неуредна,као и свеске и књиге/неусвојене су хигијенске навике а само делимично испуњава обавезе у школи док рад код куће, израда домаћих задатака изостаје.

Приоротетне области и потребе за подршком су одређене –

**Учење-** српски језик и математика

усвајање штампаних слова ћирилице,усвајање појма броја и упоређивање бројева

**Социјалне вештине** која је обухватала укључивање ученика у групни рад,рад у пару,усвајање правила понашања и понашање у скл.аду са њима.

**Комуникацијске вештине** подршка логопеда,логотерапија, и богаћење фонда речи

**Самосталност и брига о себи**- развити хигијенске и радне навике.

**Интерресорна комисија** је одобрила додатну подршку логопеда и пердагошког асистента

Као и израду ИОП-а са измењеним програмом за Српски језик и математику.

У првом разреду ученик није имао обезберђену додатну подршкулогопеда нити педагошког асистента.

На крају првог разреда ученик је усвојио сва штампана слова ћирилице,унапредио графомотрне способности,обогатио фонд речи, користи и разуме појмове из непосредног окружења,схватио редослед догађања и хронологију догађаја ,формирао је појам бројева прве десетице,и уме да их пореди а уз помоћ дидактичког материјала уме да сабира и одузима у оквиру прве десетице.

Видови прилагођавања су се односили на наставни садржајметоде,материјал и оцењивање

Као и специфична организација и распоред активности.У раду са учеником користила сам

Следећи дидактички материјал ,,Азбука,,мозаик ,,Моја прва слова,,,,Словарчић букварчић,, Математичка играоница,, ,, Универзална рачунаљка,,,**Шведска рачунаљка ,,** ,,Мала индивидуална рачунаљка,,Магнетна табла са бројевима и симболима,Разредна словарица

**Сарања са родитељем-**оцем односно бабом која у главном и води бригу око ученика и старијег брата је била присутна али потпуно неделотворна с обзиром на образовни статус и оца и бабе.У току првог разреда нису развијене ни хигијенске ни радне навике код куће за шта смо углавном користили продужени боравак,прање руку,умивање,израда домаћих задатака.

На крају првог разреда ,на основу евалуације ИОП-а донели смо Закључак да се на основу остварених исхода ревидира постојећи ИОП .

**У другом разреду** акценат је био на савладавање почетне технике читања и писања,слова,слогова и краћих речи, усвајање знакова веће. мање, једнако затим сабирање двоцифреног и једноцифрених броја без прелаз апреко десетице,,сабирање једноцифрених бројева са прелазом преко десетице,одузимање двоцифреног и једноцифреног броја без прелаза преко десетице,одузимање једноцифрених бројева са прелазом преко десетице

У другом разреду ученик је имао додатну подршку логопеда и дефектолога у чијим извештајима видимо да је ученик напредовао у складу са својим способностима, код ученика се запажа веће самопоуздање као и мотивација за рад мотивација за рад.

**На крају другог разреда** из српског језика ученик је остварио следеће исходе- ученик има богатији фонд речи побољшану артикулацију гласова,схвата повезаност гласова и слова,повезаност гласова /слова / у речи као и разлагање речи на гласове /слова/. Пише слова,слогове и краће речи самостално и по диктату .Из математике ученик познаје бројеве друге десетице и схвата количину приказану њима.

Ученик се у потпуности понаша у складу са правилима понашања у школи,учионица,ходник,двориште продужени боравак,успешно комуницира са члановимапородице,уме да се обрати и затражи помоћ од њих.ученик је одговоран према личним стварима,према школском прибору,води рачуна о њему и држи га уредно.Уредан је умивен,очешљан,чисти нокти,гардероба,ципеле,што се тиче комуникацијских вештина ученик је усвојио нове појмове и речи па поред именица и глагола користи и придеве .

-Собзиром на остварене исходеИОП-а предложено је ревидирање постојећег ИОП-а фокус учења за наредни период је на читању са разумевање,самосталном писању краћих речи и раченица као и сабирању и одузимању у оквиру прве две десетице.Потребно је интензивирати сарадњу са породицом,према могућностима,и наставити додатну подршку ученику од стране дефектолога и логопеда која је била прекинута.

**-У трећем разреду** у првом полугодишту приоритет је стављен на писање слогова, краћих речи и простих реченица, самостално и по диктату као и на усвајању писаних слова ћирилице а из математике на сабирање у оквиру друге десетице уз помоћ дидактичког материјала и на одузимање у оквиру друге десетице уз помоћ дидактичког материјала док је у области социјалних вештина акценат стављен на развоју радних навика а у области самосталности и бриге о себи акценат је стављен на развијању хигијенских навика.

**У другом полугодишту** планирано је читање краћих реченица писаних писаним словима као и писање састава писаним словима на основу илустрација.као и наставак у савладавању сабирања и одузимања у оквиру друге десетице.Упознавање бројева прве стотине.

Ученику је обезбеђена додатна подршка дефектолога и логопеда која у многоме доприноси напредовању ученика у савладавању наставних садржаја.

Ученик је усвојио штампана и писана слова ћирилице и уме да чита,усвојио је почетну технику читања ,уме да пише штапаним и писаним словима ћирилице.

Удосадашњем раду раду имала сам добру сарадњу са члановим,а тима за подршку ученику,која је била на потребном нивоу,док је сарадња са породицом била апсолутно недовољна.

* На питање учитељице Олге Денић, зашто ученик није учио и латинично писмо, учитељица је објаснила да је то код овог ученика немогуће, јер код њега постоје интелектуалне сметње и она је проценила да је боље за њега да добро савлада ћирилицу, а латиницу, можда и не учи.
* - Учитељица Олга Денић је такође истакла проблем преласка детета које је похађало наставу по ИОП-у у пети разред. Учитељи дају све од себе од 1.до 4.разреда да дете напредује, а онда дете дође у 5.разред и настају проблеми, јер наставници нису довољно обучени , нити вољни да наставе рад са таквим дететом.
* Нада Фунтош је објаснила да наставнике на Наставничком већу треба упознати са карактеристикама и постигнућима овог детета, да мора да се настави индивидуализација наставе, мере прилагођавања, рад по ИОП-у. Дете ће напредовати колико може.
* Учитељица Оливера Јефтић је истакла да се наставници у разреду не могу у потпуности посветити том једном детету, када имају 30 ученика у разреду. Евидентно је да је ту најефикаснији рад један на један.

АД – 3

* Под тачком 3 професор математике у ОШ „ Бора Станковић“ у Каравукову – Ивана Антић, представила је педагошки профил надареног ученика.
* Ивана је рекла да осим ИОП-а за надареног ученика, ради и индивидуализацију за 4 ученика. Она је рекла да три ученика у 6. И 2 ученика у 7.разреду, показују екстреман напредак, сами закључују, задаци из уџбеника су им сувише лаки. Они решавају задатке са окружних и републичких такмичења.
* Ученик 6.разреда показује изузетно високе разултате у усвајању новог наставног садржаја из математике и из тих разлога се израђује ИОП-3 , са обогаћеним програмом. Са овим учеником је рађена индивидуалиѕација од петог разреда у математичкој секцији и додатној настави. Учешће на општинском такмичењу трећа награда у петом, прво место у шестом разреду. Учешће на окружном такмичењу , трећа награда у петом разреду. Учешће на дописној математичкој олимпијади у шестом разреду. Похађа Архимедесову дописну математичку школу (АДМШ).
* Јаке стране и интересовања ученика су: Учење и како се учи:

-Брзина и развојна напредност у овладавању знањима и вештинама из математике

-Висок ниво развијености усменог образложења начина доласка до решења

-Самосталност у овладавању знањима и вештинама домена из математике

-Отвореност и пријемчивост за наставне садржаје из математике

-Изражена унутрашња мотивација за усвајање нових наставних садржаја из математике

-Самосвојан стил учења (поступак доласка до решења и образложења решења је оригиналан и одступа од уобичајеног начина решења.

-Подршка је потребна код наставка процеса индивидуализације са компонентом сложенијих и напреднијих задатака из предвиђених наставних области за 6.разред уз рад у пару у редовној и додатној настави, као и у ваннаставним активностима у виду АДМШ са ученицима једнаких способности и и нтересовања, као и подршка приликом напредовања у писменом образложењу доласка до решења.

-Што се тиче социјалних вештина, ученик је интегрисан у социјалне групе, има развијену позитивну слику о себи и самопоуѕдање, одговоран је и испуњава очекивања родитеља и наставника, независан од социјалне подршке и одобравања, развијен неконформизам.

-Ученица 7. Разреда показујеизузетно високе резултате у усвајањуусвајању новог наставног садржаја из математике и из тих разлога се израђује ИОП-3, са обогаћеним програмом.

- Рађена је индивидуализација наставе од петог разреда, рад у математичкој секцији и додатној настави, Учешће на општинским такмичањима (Прво место(друга награда) у петом и прво место у шестом , прво место у седмом разреду. Учешће на окружним такмичењима (похвалница у петом разреду). Учешће на дописној математичкој олимпијади у седмом разреду (други круг такмичења) Похађа Архимедесову дописну математичку школу «АДМШ».

-Јаке стране и интересовања ученице су:

-Брзина и развојна напредност у овладавању знањима и вештинама из математике

-Самосталност у овладавању знањима и вештинама домена из математике

-Изражена унутрашња мотивација за усвајање нових наставних садржаја из математике

-Самосвојан стил учења (поступак доласка до решења и образложење решења је оригиналан и одступа од убичајеног начина решавања).

- Подршка је потребна код наставка процеса индивидуализације са компонентом сложенијих и напреднијих задатака из предвиђених наставних области за седми разред уз рад у пару у редовној и додатној настави, као и ваннаставним активностима у виду АДМШ са ученицима једнаких способности и и нтересовања.

- Што се тиче социјалних вештина, ученица је интегрисана у социјалне групе, има развијену позитивну слику о себи и самопоуздање, одговорна је и испуњав очекивања родитеља и наставника, независно од социјалне подршке и одобравања, развијен неконформизам.

- Од комуникацијских вештина, ученица има развијен осећај различитости, свесна је својих способности али је усклађена са адекватном комуникацијом са вршњацима.

- Констатовано је да недостаје уџбеника са задацима за надарену децу. Наствници су углавном препуштени себи, да траже литературу на Интернету.

АД-4

Под тачком текућа питања, учитељица Ружа Потурица је укратко презентовала до којих сазнања се досшло на семинару у Кули на којем је било речи о Портфолију наставника. Портфолио је организована збирка разноврсних материјала која дају слику о томе какао наставник може унапредити своја знања и компетенције. Одлсикава његова постигнућа, професионално искуство, ставове и размишљања. Портфолио представља праћење и планирање професионалног развоја, личну промоцију наставника. Овај документ може бити у електронској и у папирној форми. Мора имати одређену структуру: Насловну страну, Садржај, Радну биографију,Годишњи лични план професионалног развоја, Извештај о стручном усавршавању, Личну професионалну филозофију, Самопроцену ефеката рада, Прилоге. Дат је на увид један пример Портфолија наставника, како он може да изгледа. Наставници су упућени на сајт httpp/yugoslava.wordpress.com/ Предавање на тему Портфолија може се наћи на сајту Министарства просвете, у виду паувер поинт презентације.

 Такође се расправљало о бодовима које доноси учешће на Активу учитеља. Ове активности спадају у неакредитоване, у установи, на нивоу општине, док семинар у Кули спада у акредитован семинар ван установе. Подсетили смо се да присутни учесници који слушају, добијају по 3 бода, а учесници који излажу, добијају по 5 бодова.

Договорено је да наредни састанак буде организован у ОШ «Бора Станковић»у Каравукову, где ће се, након одржаног Актива наставника са инклузивном праксом, одржати и промоција два уџбеника.

Састанак је завршен у 18 и 15 h.

Записник водила: Ружа Потурица